TNMK

**TNMK** ან **Tanok na Maidani Kongo** (; სიტყვასიტყვით „ცეკვა კონგოს მოედანზე“) — ყველაზე წარმატებული უკრაინული ჰიპ-ჰოპ ჯგუფი. ისინი ცნობილია ჭკვიანური, მაგრამ ხშირად უცენზურო ლექსიკით; ჰიპ-ჰოპის შერევა როკთან, ფანკთან და ჯაზთან და რეალურ ინსტრუმენტებზე დაკვრა მათ ალბომებსა და ლაივ შოუებში, სემპლებისა და დრამის აპარატების გამოყენების ნაცვლად. TNMK გამოდიოდა მრავალ ფესტივალზე, როგორიცაა: Sziget Fest, Zakhid, Tavria Games, Chervona Ruta, Faine Misto და Bandershtat.

## ისტორია 
ჯგუფი ჩამოყალიბდა შრომით ბანაკში 1989 წლის 14 ივნისს ალექსანდრე „ფოზი“ სიდორენკოსა და კოსტიანტინ „კოტია“ ჟუიკოვის მიერ და თავდაპირველად ერქვა **Novye Doma** () ხარკივის ქალაქის ერთ-ერთი უბნის სახელი, სადაც ჯგუფის წევრები ცხოვრობდნენ. ისინი გამოვიდნენ ბანაკის გამოსაშვებ ცერემონიაზე, რის შემდეგაც გადაწყდა ჯგუფის სრული შეკრება 1989 წლის 1 სექტემბერს მე-11 სკოლაში, სადაც სწავლობდნენ. იმავე წლის სექტემბერში, შაბათობისას  დროს, ჯგუფის გიტარისტმა ივან რიკოვმა, საგოლე ძელის დახატვის ნაცვლად, სკოლის ტირში დახატა ფრაზა „*НОВЫЕ ДОМА ГР*“, ხოლო დანარჩენ „*УППА* “-ზე საღებავი დაუმთავრდა (ГРУППА რუსულად ნიშნავს ჯგუფს). ეს ფრაზა არსებობდა 20 წელზე მეტი ხნის განმავლობაში, მაგრამ დროთა განმავლობაში გაქრა. თავდაპირველად Novye Doma უკრავდა ადგილობრივ პიონერთა სასახლის მახლობლად (ქალაქის სამხრეთ-აღმოსავლეთი ნაწილი), მაგრამ მოგვიანებით მოახერხა სტუდიის უზრუნველყოფა პიონერთა სასახლეში ქალაქის დასავლეთ ნაწილში, სადაც ისინი გამოდიოდნენ 1990-1994 წლებში. კულტურის სასახლის ღობეს იქით მდებარეობდა მუსიკალური სკოლა-ინტერნატი, სადაც იმავდროულად ჯგუფის მომავალი წევრი ოლეჰ მიხაილიუტა ფაგოტზე დაკვრას სწავლობდა. სასახლის ადმინისტრაციამ ჯგუფს უფლება მისცა გამოსულიყო ერთი პირობით, რომ კვირაში ერთხელ დაუკრავენ ერთ-ერთ პოპულარულ სიმღერას. კომპოზიციებს შორის, რომელიც მათ უნდა ესწავლათ, იყო Londonbeat-ის I've Been Thinking About You, Guns N' Roses-ის Don't Cry და ასევე საბჭოთა პოპ სიმღერები.

ჯგუფის ჩასაბერი ინსტრუმენტების შემსრულებლის მაქსიმ ლტვინენკოს წინადადებით, ჯგუფმა შეიცვალა სახელი და ეწოდა **Tanets na ploschadi Kongo**, კონგოს მოედნის პატივსაცემად, რომელიც ითვლება ადგილად, სადაც დაიბადა ჯაზი.

1997 წელს ჯგუფმა შეიცვალა სახელი უკრაინულ ვერსიაზე, რომელიც მიღებულ იქნა 1997 წლის ჩერვონა რუტას ფესტივალზე.

TNMK-მ გამოუშვა თავისი პირველი ალბომი *Zroby meni hip-hop* 1998 წელს. სათაური ტრეკი გახდა ანდერგრაუნდ ჰიტად უკრაინაში, მაგრამ მხოლოდ 2001 წელს *Neformat*-ის გამოშვებით მოიპოვეს პოპულარობა. *Pozhezhi mista Vavilon*, რომელიც გამოვიდა 2004 წელს, მას უფრო მძიმე ჟღერადობა ჰქონდა, ხოლო *Jazzy*, რომელიც გამოვიდა იმავე წელს, იყო ცოცხალი ალბომი, რომელიც ჩაწერილი იყო უკრაინულ ჯაზ ჯგუფთან, Skhid-Side-თან ერთად და შეიცავს TNMK სიმღერებს, რომლებიც ხელახლა არანჟირებული იყო ჯაზსა და ფანკის სტილში. იმავე წელს ჯგუფი გაემგზავრა საფრანგეთში და ჩაწერა მათი ზოგიერთი სიმღერის ფრანგული ვერსია. მათი ალბომი *Syla* 2005 წლის საუკეთესო ალბომად დასახელდა ყველაზე პოპულარული უკრაინული მუსიკალური პორტალ music.com.ua-ის მიერ. მათი 2008 წლის ალბომი, *ReFormatTsia vol.2*, არის მათი და სხვა მომღერლების მიერ ნამღერი მათი სიმღერების რემიქსების კრებული. ალბომში ასევე შედის სიმღერის „Chervona Ruta“ რემიქსი, რომელშიც მონაწილეობს სოფია როტარუ. 2014 წელს მათ გააფორმეს ბოლო ალბომი *Dzerkalo*.

## დისკოგრაფია 
* 1998 - *Zroby meni hip-hop* *(გამიკეთე ჰიპ-ჰოპი)* (Зроби мені хип-хоп)
* 2001 - *Neformat (ცნობისმოყვარეობები)* (Неформат)
* 2002 - *ReFormatTsia* (Реформація) (რემიქსის ალბომი)
* 2004 - *Pozhezhi mista Vavilon* *(ქალაქ ბაბილონის ხანძარი)* (Пожежі міста Вавілон)
* 2004 - *Jazzy* (ცოცხალი ალბომი)
* 2005 - *Syla* *(ძალა)* (Сила)
* 2008 - *ReFormatTsia vol.2* (ReFormation vol.2) (რემიქსის ალბომი)
* 2010 - *S.P.A.M.* (С. П. A. М. )
* 2014 - *Dzerkalo (სარკე)* (Дзеркало)
* 2018 - *7 *

## რესურსები ინტერნეტში
* Official website

## სქოლიო
კატეგორია:საბჭოთა როკ-ჯგუფები
კატეგორია:საბჭოთა მუსიკალური ჯგუფები
კატეგორია:უკრაინული ჯგუფები